EHF Euro 2022.
<s>EHF Euro 2022. bilo je petnaesto izdanje Europskog rukometnog prvenstva za muškarce, koje se od 13. do 30. siječnja 2022. godine održalo u Mađarskoj i Slovačkoj.</s><s>Te su dvije zemlje prvi puta organizirale Europsko prvenstvo, a turnir se igrao u tri grada u Mađarskoj i dva u Slovačkoj.</s><s>Kao i na prethodnom izdanju, na turniru su sudjelovale 24 reprezentacije.</s><s>Format natjecanja ostao je nepromijenjen.</s><s>Zbog pandemijskih mjera, dvorane u Slovačkoj primale su do 25% punog kapaciteta, dok su dvorane u Mađarskoj primale puni kapacitet.</s>

<s>Prvak Europe po peti je put postala Švedska, koja je tako postala prvak Europe nakon 20 godina od posljednje titule.</s><s>U finalu je rezultatim 27:26 pobijedila Španjolsku, nakon što je Niclas Ekberg pogodio sedmerac po isteku vremena; Španjolskoj je to bilo četvrto uzastopno finale EHF Eura.</s><s>U utakmici za broncu, Danska je pobijedila Francusku rezultatom 35:32 nakon produžetaka; bili su to prvi produžeci u nekoj od utakmica za medalju još od 2002. godine, kada je Švedska u finalu svladala Njemačku nakon produžetaka.</s>

<s>Najbolji strijelac turnira bio je islandski desni vanjski Ómar Ingi Magnússon, koji je u osam utakmica postigao 59 golova.</s><s>Najboljim igračem proglašen je švedski reprezentativac Jim Gottfridsson, kojemu je to bila druga titula najboljeg igrača EHF Eura, nakon što je 2018. godine također bio najbolji igrač turnira.</s><s>Islandski golman Viktor Gísli Hallgrímsson proglašen je za najboljeg golmana turnira, uz postotak obrana od 30%.</s>

<s>Izbor domaćina</s>

<s>Prema službenom EHF-ovom kalendaru, države su imale rok do 1. svibnja 2017. godine da pošalju službena pisma namjere oko organiziranja Eura 2022. godine.</s><s>Dana 4. svibnja 2017. godine, EHF je objavio da su sljedeće zemlje poslale pisma namjere:</s>

<s>/  / 
  /  / 
  /  / 
 
  /</s>

<s>Zemlje su imale rok do 1. studenog 2017. godine da EHF-ovom uredu pošalju službene i potpune kandidature za organiziranje prvenstva.</s><s>EHF je naknadno objavio da su takve kandidature dostavile sljedeće zemlje:</s>

<s>/  / 
  / 
  /</s>

<s>Domaćin je izabran 20. lipnja 2018. godine, na Kongresu EHF-a u Glasgowu, a ubrzo su objavljeni i službeni rezultati glasovanja; kako je naknadno objavljeno, Danska i Švicarska povukle su svoju kandidaturu netom prije glasovanja:</s>

<s>Domaćinstvo su tako dobile Mađarska i Slovačka, kojima je to bio prvi puta da su organizirale neko međunarodno natjecanje kao samostalne države.</s>

<s>Dvorane</s>

<s>Zajednička kandidatura dviju zemalja predvidjela je da se prvenstvo održava u pet dvorana u pet gradova.</s><s>Kao domaćini utakmica u Mađarskoj odabrani su Budimpešta, Debrecen i Szeged, dok su za slovačke gradove domaćine izabrani Bratislava i Košice.</s><s>Konačna lista izgleda ovako:</s>

<s>Kvalifikacije</s>

<s>Kvalifikacijski format ostao je nepromijenjen u odnosu na kvalifikacije za EHF Euro 2020. godine.</s><s>Ukupno četiri reprezentacije imale su direktan plasman na turnir - Mađarska i Slovačka kao domaćini, te Španjolska i Hrvatska kao finalisti prethodnog prvenstva.</s><s>Kvalifikacije za preostala slobodna mjesta održane su od siječnja 2019. godine do svibnja 2021. godine.</s>

<s>Ostale reprezentacije borile su se za 20 slobodnih mjesta u završnici kroz tri faze kvalifikacija.</s><s>Prva faza uključivala je momčadi koje nisu sudjelovale u drugom krugu kvalifikacija za prvenstvo 2020. godine; dvije najbolje momčadi išle su dalje u posebnu rundu, gdje su im se pridružile najuspješnije europske reprezentacije s IHF Prvenstva nacija u usponu 2019. godine te tri najlošije rangirane četvrtoplasirane reprezentacije iz drugog kruga kvalifikacija za prethodni turnir.</s><s>Momčadi su ždrijebane u parove te se igrao dvokružni turnirski sustav u kojem su tri najbolje plasirane momčadi išle dalje u glavnu kvalifikacijsku rundu, gdje su im se pridružile preostale momčadi s prethodnog Eura koje nisu izborile plasman te osam reprezentacija eliminiranih u drugom krugu kvalifikacija za Euro 2020. godine.</s><s>Te 32 reprezentacije igrale su dvokružni grupni sustav; bilo je ukupno osam grupa s po četiri reprezentacije.</s><s>Prve dvije reprezentacije iz svake grupa izborile su direktan plasman, dok su preostala četiri mjesta pripala četirima najboljim trećeplasiranim reprezentacijama iz svih grupa.</s>

<s>Pregled momčadi i kvalifikacija</s>

<s>Kvalificirane momčadi</s>

<s>Legenda:</s>

<s>Ždrijeb</s>

<s>Po završenim kvalifikacijama, 24 reprezentacije su raspoređene u četiri jakosne skupine s po šest reprezentacija u svakoj; jakosne skupine javno su objavljene 3. svibnja 2021. godine, dan nakon što su sve sudionice postale poznate.</s><s>Ždrijeb glavnog turnira održan je 6. svibnja 2021. godine u Budimpešti, a prije samoga ždrijeba, dva domaćina i još četiri zemlje po izboru organizatora (Hrvatska, Slovenija, Njemačka i Češka) unaprijed su dobile svoje mjesto u grupi, tako da je prije početka ždrijeba svaka grupa imala po jednu unaprijed ždrijebanu reprezentaciju.</s><s>Jakosne skupine izgledale su ovako:</s>

<s>Suci</s>

<s>EHF je inicijalno delegirao ukupno 18 sudačkih parova iz 18 zemalja za ovo prvenstvo, a konačni popis objavljen je 10. rujna 2021. godine.</s><s>Dana 10. siječnja 2022. godine, hitno su pozvana još dva para, čime je broj parova porastao na 20.</s><s>Tih 20 parova bit će reducirano na 12 parova prije početka drugog kruga, a pred finalnu fazu, broj sudaca bit će dodatno reduciran.</s><s>Odabrani parovi su:</s>

<s>Prvi krug</s>

<s>Dvadeset i četiri reprezentacije raspoređene su u šest grupa po četiri reprezentacije.</s><s>Dvije najbolje reprezentacije iz svake grupe prolaze u drugi krug, prenoseći bodove koje su osvojili u međusobnim susretima, dok dvije posljednjeplasirane reprezentacije iz svake skupine ispadaju s turnira.</s>

<s>Kriterij rangiranja</s>

<s>Ukoliko se u fazi po grupama dogodi da dvije ili više momčadi imaju jednak broj bodova nakon svih odigranih utakmicama, njihovo rangiranje odvijat će se prema sljedećem redoslijedu kriterija:
 broj bodova dobiven u međusobnim susretima
 gol razlika u međusobnim susretima
 broj golova postignut u međusobnim susretima (ako više od dvije ekipe imaju jednako bodova)
 gol razlika u svim utakmicama
 broj golova u svim utakmicama
 izvlačenje kuglica</s>

<s>Grupa A (Debrecen)</s>

<s>Grupa B (Budimpešta)</s>

<s>Grupa C (Szeged)</s>

<s>Grupa D (Bratislava)</s>

<s>Grupa E (Bratislava)</s>

<s>Grupa F (Košice)</s>

<s>Drugi krug</s>

<s>Grupa I (Budimpešta)</s>

<s>Grupa II (Bratislava)</s>

<s>Faza na izbacivanje</s>

<s>Utakmica za peto mjesto</s>

<s>Razigravanje za medalje</s>

<s>Polufinala</s>

<s>Utakmica za treće mjesto</s>

<s>Finale</s>

<s>Nagrade</s>

<s>Plasman</s>

<s>Individualna postignuća</s>

<s>Reference</s>

<s>Vanjske veze</s>

<s>M2022
Rukomet u Mađarskoj
Rukomet u Slovačkoj
2022</s>

